marsh-mellow/hindi_wikipedia huggingface dataset:
राधाचरण गुप्त (जन्म : १९३५ झांसी - ५ सितम्बर, २०२४) भारत के गणितज्ञ थे। भारतीय गणित के इतिहास पर उन्होने उल्लेखनीय कार्य किया है। 

प्रोफेसर गुप्त ने वर्ष 1971 में रांची विश्वविद्यालय से गणित के इतिहास में पीएचडी की। वर्ष 1991 में उन्हें नेशनल एकेडमी ऑफ साइंसेज का फेलो चुना गया। वर्ष 2009 में उन्हें गणित के इतिहास के क्षेत्र में अंतर्राष्ट्रीय प्रतिष्ठित सम्मान केनेथ ओमे से सम्मानित किया गया। यह सम्मान हासिल करने वाले वे अकेले भारतीय हैं। उन्होंने अब तक 400 से अधिक शोध पत्रों और 80 पुस्तकों का लेखन किया है। भारतीय इतिहास के विभिन्न क्षेत्रों के बारे में उनका ज्ञान विशिष्ट है और किसी को भी उनके अध्ययन-लेखन की शैली प्रभावित कर सकती है।

 त्रिकोणमिति के विकास और प्रक्षेप नियमों जैसे विषयों पर भारत में गणित के इतिहास पर शोध किया।

 उन्होंने चक्रीय चतुर्भुज के परिवृत की त्रिज्या से सम्बन्धित परमेश्वर के नियम पर कार्य किया।

 उन्हें गणित के क्षेत्र में उल्लेखनीय योगदान के लिए वर्ष 2023 में देश का चतुर्थ सर्वोच्च नागरिक सम्मान पद्मश्री प्रदान किया गया। 

बाहरी कड़ियाँ
    

श्रेणी:भारतीय गणितज्ञ
श्री राधा दामोदर मंदिर उत्तर प्रदेश के वृन्दावन में स्थित एक प्रसिद्ध हिंदू मंदिर है, जो राधा और कृष्ण को समर्पित है। मंदिर में कृष्ण की पूजा 'दामोदर' रूप में राधा के साथ की जाती है। यह गौड़ीय वैष्णव संप्रदाय से संबंधित है और वृंदावन के सात गोस्वामी मंदिरों में से एक है। मंदिर की स्थापना जीव गोस्वामी द्वारा 1542 ईस्वी में की गई थी।

 इतिहास 
इस मंदिर की स्थापना संवत 1599 (ई. सन् 1543) में श्रीरूप गोस्वामी द्वारा माघ शुक्ल दशमी को की गई थी। उन्होंने श्री राधा दामोदर के विग्रहों की प्रतिष्ठा कर उनकी सेवा जीव गोस्वामी को सौंपी थी।

1670 ईस्वी में मुगल सम्राट औरंगज़ेब के आक्रमण के दौरान मंदिर की मूल मूर्तियाँ कुछ समय के लिए जयपुर ले जाई गईं। बाद में, 1739 में उन्हें पुनः वृंदावन लाकर स्थापित किया गया। मंदिर में सेवा कार्य जीव गोस्वामी के उत्तराधिकारी कृष्णदास के वंशजों द्वारा आज भी किया जा रहा है।

 धार्मिक परंपरा और महत्त्व 
मंदिर परिसर की परिक्रमा को गोवर्धन पर्वत की परिक्रमा के समकक्ष माना जाता है। परंपरागत मान्यता के अनुसार, मंदिर की चार परिक्रमा करने से गोवर्धन की सात कोस (लगभग 2125 किमी) की परिक्रमा का पुण्य प्राप्त होता है।

ऐसा माना जाता है कि सनातन गोस्वामी को वृद्धावस्था में जब गिरिराज परिक्रमा कठिन होने लगी, तब कृष्ण ने उन्हें एक विशेष गोवर्धन शिला प्रदान की थी, जिसमें चरण चिन्ह, गाय के खुर, बांसुरी और लकुटिया के चिन्ह अंकित थे। तब से यह शिला मंदिर में प्रतिष्ठित है और उसकी परिक्रमा की परंपरा चलन में है।

 प्रमुख विग्रह 
मंदिर में राधा दामोदर के अतिरिक्त गोवर्धन शिला, राधा वृंदावनचंद्र, राधा माधव, गौर निताई और जगन्नाथ के विग्रह भी प्रतिष्ठित हैं।

 संतों से संबंध 
मंदिर परिसर में रूप गोस्वामी, जीव गोस्वामी और कृष्णदास कविराज गोस्वामी की समाधियाँ स्थित हैं। इसके अतिरिक्त, इस्कॉन के संस्थापक ए. सी. भक्तिवेदांत स्वामी प्रभुपाद ने यहाँ वर्षों तक साधना की और मंदिर में उनकी प्रतिमा भी स्थापित है।

 दर्शन समय 
 प्रातःकाल  4:30  से 1:00   
 सायंकाल  4:30  से 9:00 

 चित्र दीर्घा 

 यह भी देखें 
 राधा कुंड
 गोवर्धन
 राधा रमण मंदिर
 राधा मदन मोहन मंदिर
 राधा वल्लभ मंदिर
 निधिवन, वृंदावन
 कुसुम सरोवर

 संदर्भ 

 बाहरी कड़ियाँ 
 आधिकारिक वेबसाइट

:राधा कृष्ण मंदिर
:वृंदावन के मंदिर
:मथुरा जिला
:गौड़ीय वैष्णव सम्प्रदाय
:भारत में हिन्दू मंदिर
:16वीं सदी के हिन्दू मंदिर
:1542 की स्थापत्य संरचनाएँ
राधा बालाकृष्णन एक भारतीय भौतिक विज्ञानी हैं। वह मैथमेटिकल साइंसेज संस्थान, चेन्नई में काम करती हैं जो भौतिकी में गैर-रेखीय गतिशीलता और अनुप्रयोगों से संबंधित है। 
बालाकृष्णन ने दिल्ली विश्वविद्यालय से भौतिकी में बीएससी की और १९६५ में एमएससी की डिग्री पप्राप्त की और ब्रांडेइस विश्वविद्यालय से पीएचडी की।

१९८० में वह एक रिसर्च एसोसिएट के रूप में मद्रास विश्वविद्यालय में सैद्धांतिक भौतिकी विभाग में काम किया था। वह १९८७ में चेन्नई में गणित विज्ञान संस्थान में शामिल हुए।

बालाकृष्णन ने अपने काम के लिए भौतिक विज्ञान में तमिलनाडु वैज्ञानिक पुरस्कार (१९९९) प्राप्त किया। 
उन्होंने गैर-अक्षीय गतिशीलता में मूल और अग्रणी योगदान के लिए आईएनएसए के प्रोफेसर दर्शन रंगनाथन मेमोरियल व्याख्याता पुरस्कार (२००५) भी प्राप्त किया।

सन्दर्भ

श्रेणी:विज्ञान में महिलाएं
श्री राधा मदन मोहन मंदिर उत्तर प्रदेश के वृन्दावन में स्थित एक प्राचीन हिंदू मंदिर है, जो राधा कृष्ण को समर्पित है। यह मंदिर वृंदावन के सबसे पुराने और प्रमुख मंदिरों में से एक है, जिसका निर्माण 16वीं शताब्दी में सनातन गोस्वामी की देखरेख में हुआ था। यह मंदिर भक्ति आन्दोलन से भी जुड़ा हुआ है और गोस्वामी परंपरा में अत्यंत पूजनीय है।

 इतिहास 
लोक मान्यताओं के अनुसार यह मंदिर लगभग 5000 वर्ष पुराना है और इसे भगवान श्रीकृष्ण के प्रपौत्र वज्रनाभ द्वारा निर्मित माना जाता है। कालांतर में मूर्तियाँ लुप्त हो गईं। अद्वैत आचार्य ने वृंदावन यात्रा के दौरान एक पीपल वृक्ष के नीचे मदन मोहन की मूर्ति प्राप्त की और इसे अपने शिष्य पुरुषोत्तम चौबे को पूजा हेतु सौंपा। बाद में उन्होंने यह मूर्ति सनातन गोस्वामी को अर्पित कर दी।

1580 ई. में, यह मंदिर कपूर राम दास नामक व्यापारी द्वारा सनातन गोस्वामी के मार्गदर्शन में बनवाया गया। 1670 ई. में औरंगज़ेब द्वारा वृंदावन और मथुरा के मंदिरों पर आक्रमण की आशंका के चलते जय सिंह प्रथम ने श्री मदन मोहन की मूल प्रतिमा को जयपुर भेज दिया। बाद में ये प्रतिमाएं करौली स्थानांतरित कर दी गईं।

1748 ई. में वृंदावन के मंदिर में मूल प्रतिमा की प्रतिकृति स्थापित की गई। 1819 ई. में बहरू के जमींदार नंद कुमार बसु द्वारा मंदिर का पुनर्निर्माण किया गया।

 वास्तुकला 

 
यह मंदिर नागर शैली में लाल बलुआ पत्थरों से निर्मित है। इसकी संरचना अंडाकार है और ऊँचाई लगभग 20 मीटर है। मंदिर यमुना नदी के तट पर स्थित है, और इसका दृश्य कालिया घाट के समीप से दिखता है।

 दर्शन समय 
शीतकालीन समय: प्रातः 7:00 बजे से दोपहर 12:00 बजे तक, सायं 4:00 बजे से रात्रि 8:00 बजे तक  
ग्रीष्मकालीन समय: प्रातः 6:00 बजे से 11:00 बजे तक, सायं 5:00 बजे से रात्रि 9:30 बजे तक  
समय क्षेत्र: भारतीय मानक समय (05:30)

 चित्र दीर्घा 

 आस-पास के स्थल 
 कालिया घाट
 बांके बिहारी जी मन्दिर
 राधा रमण मंदिर
 निधिवन
 सेवा कुंज
 सनातन गोस्वामी समाधि स्थल
 अष्ट सखी मंदिर

 इन्हें भी देखें 
 राधा कृष्ण
 सनातन गोस्वामी

 स्रोत 

 

श्रेणी:कृष्ण मंदिर
श्रेणी:राधा कृष्ण मंदिर
श्रेणी:उत्तर प्रदेश के हिंदू मंदिर
श्रेणी:वृंदावन
श्रेणी:मथुरा ज़िले के पर्यटन स्थल
श्रेणी:16वीं सदी के हिंदू मंदिर
श्रेणी:उत्तर प्रदेश में राष्ट्रीय महत्व के स्मारक
श्री राधा मदनमोहन जी मंदिर भारत के राजस्थान राज्य के करौली शहर में स्थित एक प्रसिद्ध हिंदू मंदिर है। यह मंदिर अरावली पर्वतमाला की पहाड़ियों में स्थित है और भद्रावती नदी (जो बनास नदी की सहायक है) के किनारे स्थित है। यह बृज क्षेत्र का भाग माना जाता है। मंदिर कृष्ण के "मदन मोहन" रूप को समर्पित है। गर्भगृह में राधा और ललिता की मूर्तियाँ कृष्ण जी के साथ स्थापित हैं।

 इतिहास 
कहा जाता है कि मुगल सम्राट औरंगज़ेब द्वारा वृंदावन के मंदिरों पर हमले के समय, करौली के राजा श्री गोपाल सिंह जी को स्वप्न में भगवान श्रीकृष्ण ने आदेश दिया कि वे वृंदावन से उनकी मूल मूर्ति को राजस्थान ले आएं। इस आदेश के अनुसार, उन्होंने रातोंरात मदनमोहन जी की मूर्ति को करौली लाकर इस मंदिर की स्थापना की।राजस्थान देवस्थान विभाग द्वारा मंदिर विवरण

एक अन्य मान्यता के अनुसार, वृंदावन से दो मूर्तियाँ लाई गई थीं - एक करौली में और दूसरी जयपुर में स्थापित की गई। ऐसा माना जाता है कि गोवर्धन यात्रा तब तक पूर्ण नहीं मानी जाती जब तक श्रद्धालु मदन मोहन जी मंदिर (करौली) और गोविंद देव जी मंदिर (जयपुर) दोनों के दर्शन न करें।

यह मंदिर करौली जिला के चार धामों में से एक माना जाता है। अन्य तीन धाम हैं - कैलादेवी मंदिर, मेंहदीपुर बालाजी मंदिर और श्री महावीरजी।

मंदिर में एक विशेष भोग परंपरा है जिसे "जुगल प्रसाद" कहा जाता है। इसमें लड्डू और कचौड़ी का भोग एक ही व्यक्ति द्वारा एक दिन में एक बार चढ़ाया जाता है। इस सेवा के लिए प्रतीक्षा सूची लगभग दो वर्षों की होती है।

 उत्सव 
मंदिर में कृष्ण जन्माष्टमी, राधाष्टमी, गोपाष्टमी और होली जैसे प्रमुख त्योहारों पर भारी संख्या में श्रद्धालु दर्शन हेतु पहुँचते हैं। इन अवसरों पर मंदिर को फूलों और सजावट से भव्य रूप में सजाया जाता है।

 इन्हें भी देखें 
 करौली
 गोविंद देव जी मंदिर
 गोपीनाथ मंदिर जयपुर
 मदन मोहन मंदिर, वृंदावन
 कैलादेवी मंदिर

 सन्दर्भ 

 बाहरी कड़ियाँ 
 करौली पर्यटन विभाग  आधिकारिक वेबसाइट
 राजस्थान टूर प्लानर  मदन मोहन मंदिर

 

श्रेणी:राधा कृष्ण मंदिर
श्रेणी:राजस्थान के हिन्दू मंदिर
श्रेणी:करौली जिला
राधा मोहन सिंह (जन्म: 1 सितंबर 1949) भारतीय जनता पार्टी के राजनीतिज्ञ एवं भारत के केन्द्रीय कृषि मंत्री भी रह चुके हैं। वे नौंवी, ग्यारहवीं, तेरहवीं, पंद्रहवीं और सोलहवीं लोकसभा के सांसद निर्वाचित हुए हैं। वह बिहार के पूर्वी चंपारण से लोकसभा सांसद हैं। 

अखिल भारतीय विद्यार्थी परिषद, जनसंघ व राष्ट्रीय स्वयंसेवक संघ के स्वयंसेवक रहे श्री राधा मोहन सिंह, सार्वजनिक जीवन में संगठन के प्रति समर्पण के लिए जाने जाते हैं।   

 इन्हें भी देखें
 भारत का केन्द्रीय मंत्रिमंडल 
 नरेन्द्र मोदी का मंत्रिमण्डल

 सन्दर्भ 

श्रेणी:1949 में जन्मे लोग
श्रेणी:जीवित लोग
श्रेणी:१६वीं लोक सभा के सदस्य
श्रेणी:भारतीय जनता पार्टी के राजनीतिज्ञ
श्रेणी:१७वीं लोक सभा के सदस्य
श्रेणी:मोदी मंत्रिमंडल

श्रेणी:मोतिहारी के लोग
राधा प्रकाश यादव (जन्म 21 अप्रैल 2000 को उत्तर प्रदेश के जौनपुर में हुआ ) एक भारतीय क्रिकेटर हैं। वह मुंबई, बड़ौदा और पश्चिम क्षेत्र के लिए खेलती है। उसने 4 प्रथम श्रेणी, 13 लिस्ट ए और 16 महिला ट्वेंटी-20 मैच खेले हैं। उन्होंने 10 जनवरी 2015 को केरल के खिलाफ प्रमुख घरेलू क्रिकेट में पदार्पण किया।महिला क्रिकेट टीम २०२४ दिल्ली की तरफ से खेलती है

सन्दर्भ

श्रेणी:2000 में जन्मे लोग
श्रेणी:जीवित लोग
श्रेणी:भारतीय महिला क्रिकेट खिलाड़ी
श्री राधारमण मंदिर भारत के उत्तर प्रदेश राज्य के वृन्दावन नगर में स्थित एक प्रसिद्ध हिन्दू मंदिर है, जो श्रीकृष्ण के राधा रमण स्वरूप को समर्पित है। यह मंदिर वृन्दावन के सात प्रमुख प्राचीन मंदिरों में से एक है, जिनमें राधा वल्लभ मंदिर, राधा दामोदर मंदिर, राधा मदन मोहन मंदिर, राधा गोविंद देव मंदिर, राधा श्यामसुंदर मंदिर और राधा गोकुलानंद मंदिर भी शामिल हैं। इस मंदिर में शालीग्राम शिला से प्रकट हुए स्वयंभू श्रीकृष्ण की मूर्ति विराजमान है।

 इतिहास 
राधारमण शब्द का अर्थ है "राधा का प्रियतम"। यह मंदिर लगभग 500 वर्ष पूर्व गोपाल भट्ट गोस्वामी द्वारा स्थापित किया गया था। ऐसा माना जाता है कि चैतन्य महाप्रभु के विग्रह लीलासमाप्ति के बाद जब गोपाल भट्ट गोस्वामी विरह में थे, तब उन्हें स्वप्न में भगवान ने दर्शन देकर नेपाल जाकर शालग्राम शिला प्राप्त करने का निर्देश दिया।

नेपाल की काली गण्डकी नदी में स्नान करते समय उनके जलपात्र में बार-बार 12 शालग्राम शिलाएं आ गईं। एक पूर्णिमा की रात गोस्वामी जी ने उन्हें पूजन के उपरांत टोकरी से ढक दिया। अगली सुबह जब उन्होंने टोकरी हटाई, तो पाया कि एक शिला से श्रीकृष्ण की सुंदर त्रिभंग मुद्रा में मूर्ति प्रकट हो चुकी थी। उस दिन से यह मूर्ति ही राधा रमण के रूप में पूजित है।

 

 विशेषताएँ 
 यह मूर्ति स्वयं शालग्राम से प्रकट हुई है, अतः इसे स्वयंभू स्वरूप माना जाता है।
 इस मंदिर में ठाकुर जी की मूर्ति एक ही है, किंतु उस एक मूर्ति में तीन स्वरूपों की झलक दिखाई देती है। भक्तों का मानना है कि कभी यह मूर्ति गोविंद देव जी के समान प्रतीत होती है, कभी इसका वक्ष स्थल गोपीनाथ जी की भांति दिखाई देता है, और कभी चरणों में मदन मोहन जी के विग्रह के दर्शन होते हैं। इस प्रकार, यह प्रतिमा तीनों विख्यात स्वरूपों का संगम मानी जाती है।
 मंदिर में गोपाल भट्ट गोस्वामी की समाधि भी स्थित है।
 यहाँ चैतन्य महाप्रभु का "उन्नग वस्त्र" भी सुरक्षित रखा गया है।
 भोग प्रसाद केवल गोस्वामी परिवारों के पुरुष सदस्य बनाते हैं और सेवा का दायित्व भी उन्हीं के पास होता है।
 ऐसा कहा जाता है कि इस मंदिर में लगभग 500 वर्षों से अग्नि स्वयं जल रही है और उसी अग्नि से प्रतिदिन ठाकुर जी की आरती की जाती है।

 वर्तमान व्यवस्था 
मंदिर का प्रशासन और पूजा व्यवस्था गोपाल भट्ट गोस्वामी की वंश परंपरा से संबंधित गोस्वामी परिवारों द्वारा की जाती है।

 संबंधित स्थल 
 राधा वल्लभ मंदिर
 बाँके बिहारी मंदिर
 राधा दामोदर मंदिर
 राधा मदन मोहन मंदिर
 गोविंद देव जी मंदिर
 निधिवन
 प्रीतम मंदिर
 वृन्दावन चन्द्रोदय मंदिर

सन्दर्भ

श्रेणी:वृन्दावन
श्रेणी:हिन्दू मंदिर
श्रेणी:राधा-कृष्ण मंदिर
श्रेणी:गोस्वामी सम्प्रदाय
श्रेणी:उत्तर प्रदेश के मंदिर
श्रेणी:1542 में स्थापित
राधा रीजेंट होटेल जिससे पूर्व मे राधा पार्क इन् के नाम से जाना जाता था यह चेन्नई के अरूमबक्कम स्थित एक फाइव स्टार होटेल है। यह सरोवर होटेल्स एवं रिज़ॉर्ट्स समूह का दूसरा होटल इनर रिंग रोड पर खुलने वाला पहला स्टार होटेल है। इसी होटेल मे "जेफ्री" ने अपना पहला पब चेन्नई मे 2001 मे खोला था। 

होटल की विशेषतायें

1997 मे खोले गये इस होटेल मे कुल 91 कमरे है जिसमे 62 सुपीरियर कमरे, 23 एग्ज़िक्युटिव कमरे एवं 6 सुइट हैं। इस होटेल की सबसे बड़ी विशेषता यहा के रेस्टोरेंट्स हैं जिसमे हर तरीके के व्यंजन परोसे जाते है। ये सारे रेस्टोरेंट्स विश्व के किसी भी रेस्टोरेंट्स को चुनौती पेश कर सकते है।

इस होटेल के रेस्टोरेंट्स मे लॉबी कॅफ एक मल्टीकुज़ीने (बहु व्यंजन) रेस्टोरेंट भी है जो 1997 मे कॅफ के नाम से खोला गया था। द ऑरियेंट ब्लॉसम जो 2004 मे यहा पर खोला गया था यह काफ़ी प्रसिद्ध होटेल हैं जो पूर्व के लज़ीज़ खानो के लिए प्रसिद्ध है। जेफ्री पब एवं ऑरा (एक लाउंज बार ) यहा के प्रसिद्ध आकर्षण है।

यहा पर कुल 6 बॅंक्वेट हाल है जो कुल 6500 वर्ग फ़ीट क्षेत्र मे फैले हुए है। इस होटल ने 2013 मे गार्डेन बॅंक्वेट लॉन भी शुरू किया था। बौगणविइले के नाम से प्रसिद्ध इस बॅंक्वेट हाल का क्षेत्रफल 20000 वर्ग फ़ीट हैं एवं यहा पर कुल 3000 अतिथियों के बैठने की व्यवस्था है।

इस होटल की आंतरिक साज़ सज्जा भी काफ़ी आकर्षक हैं जो रमणन जे के द्वारा 1997 मे की गयी थी। इसकी वास्तु सज्जा आपके मन को एक ही नज़र मे मोह लेगी। इसके अलावा 2004 मे स्थापित ऑरियेंट ब्लॉसम की इंटीरियर डिज़ाइनिंग प्रकाश मांकड़ एवं असोसीयेट्स के द्वारा की गयी थी।

इस होटेल समूह (राधा रीजेंट समूह) के दो अन्य थ्री स्टार होटेल भी बंगलोरे मे खोला गया था। जिसमे एक राधा होमेटेल भी था जो 2005 वाइटफील्ड मे खोला गया एवं दूसरा होटेल 2008 मे एलेक्ट्रॉनिक सिटी मे खोला गया था। राधा होमेटेल सरोवर होटेल एवं रिज़ॉर्ट्स के द्वारा पहला होमेटेल ब्रांड था। 

पुरस्कार
2004 में वर्ष के सरोवर पार्क प्लाजा होटल,सरोवर होटल्स एंड रिसॉर्ट्स द्वारा प्रस्तुत

 इन्हें भी देखें 
 चेन्नई में होटल
 सरोवर होटल्स एंड रिसॉर्ट्स

 सन्दर्भ
राधा रेड्डी  को सन २००० में भारत सरकार ने कला क्षेत्र में पद्म भूषण से सम्मानित किया था। ये दिल्ली राज्य से हैं।
 सन्दर्भ 

श्रेणी:२००० पद्म भूषण
राधा विरह  मैथिली भाषा के विख्यात साहित्यकार काशीकांत मिश्र मधुप द्वारा रचित एक महाकाव्य है जिसके लिये उन्हें सन् 1970 में मैथिली भाषा के लिए साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत मैथिली भाषा की पुस्तकें
राधा स्वामी सत्संग ब्यास राधा स्वामी सम्प्रदाय में से एक विश्व प्रसिद्ध आध्यात्मिक संगठन है। इसका नेतृत्व गुरिंदर सिंह और जसदीप सिंह गिल कर रहे हैं। राधा स्वामी सत्संग ब्यास का मुख्य केंद्र उत्तरी भारतीय राज्य पंजाब में ब्यास नदी के तट पर स्थित है।

 ब्यास में डेरे की स्थापना 
भारत में राधा स्वामी सत्संग ब्यास की स्थापना 1891 में जयमल सिंह ने की थी। शिव दयाल सिंह ने सन् 1856 में जयमल सिंह को दीक्षा दी थी जो ब्यास नदी के तट पर कई दिनों तक ध्यान करने लगे। सन् 1889 में अपनी नौकरी से सेवानिवृत्त होने के बाद उन्होंने वहां लोगों को दीक्षा देना शुरू कर दिया।

 संत सत्गुरु वंश 
 जयमल सिंह  18781903
 सावन सिंह  19031948
 जगत सिंह  19481951
 चरण सिंह  19511990
 गुरिंदर सिंह  1990वर्तमान
 जसदीप सिंह गिल  2024 (सत्गुरु नामित)

विश्व भर में अनुयायी
राधा स्वामी सत्संग ब्यास से पूरे विश्व भर से अनुयायी जुड़े हुए हैं। भारत के साथ साथ डेरा ब्यास का प्रभाव लगभग 90 देशों में है। भारत के हर राज्य में इनके सत्संग सेंटर मौजूद हैं। पंजाब में डेरा ब्यास के इलावा हरियाणा (सिकंदरपुर), हिमाचल प्रदेश (परौर और सोलन), दिल्ली (भाटी), राजस्थान (जयपुर, सूरतगढ़ और उदयपुर), गुजरात (अहमदाबाद), जम्मू-कश्मीर, उत्तर प्रदेश (लखनऊ और सहारनपुर), उत्तराखंड (रूद्रपुर), मध्य प्रदेश (इन्दौर और ब्यावरा), छत्तीसगढ़ (रायपुर), झारखंड (जमशेदपुर), पक्षिम बंगाल (कोलकाता), महाराष्ट्र (मुम्बई और नागपुर), कर्नाटका (बैंगलोर), तेलंगाना (हैदराबाद) आदि राज्यों में एक-एक मेज़र सेंटर (बहुत बड़े स्तर का सत्संग सेंटर) भी मौजूद है जहां साल में एक बार राधा स्वामी सत्संग ब्यास के प्रमुख खुद जाते हैं और सत्संग प्रोग्राम करते हैं।

 सन्दर्भ 

श्रेणी:हिन्दू सम्प्रदाय
राधाकान्त देव (1784-1867) अनेक भाषाओं के विद्वान, हिन्दू संस्कृति के संरक्षण के पक्षधर एवं विचारक थे। उन्होने 'शब्दकल्पद्रुम' नामक संस्कृत के आधुनिक महाशब्दकोश की रचना की। श्री राधाकान्त देव गोपीमोहन देव के पुत्र थे जो महाराजा नवकृष्ण देव के दत्तक पुत्र एवं उत्तराधिकारी थे। 

रॉयल एशियाटिक सोसाइटी ने राधाकान्त देब को एक बहुभाषीय विद्वान के रूप में से सम्मानित किया था। ये सम्मान उनको उनकी रचना शब्दकल्पद्रुम के लिए  प्राप्त हुआ था। संस्कृत, फारसी और अरबी के जानकर राधाकान्त शिक्षा के प्रचार प्रसार के पक्षधर थे। बंगाल नवजागरण के महत्वपूर्ण केंद्र के रूप में जाने वाले हिन्दू कॉलेज, कोलकाता की स्थापना में उनका योगदान महत्वपूर्ण था। हालांकि अंग्रेजी शासन से उनके निकट सम्बन्ध दिखाए गए हैं पर ब्रिटिश राज द्वारा भारतीयों के धार्मिक मामलों में हस्तक्षेप को उन्होंने गलत माना और उसका विरोध किया। सती प्रथा जैसे मुद्दे पर उनका पक्ष राजा राममोहन राय से विपरीत था।,   बंगालपीडिया

इन्हें भी देखें
कोशकारिता
शब्दकल्पद्रुम
संस्कृत के आधुनिक कोश

सन्दर्भ

श्रेणी:संस्कृत कोशकार
श्रेणी:हिन्दू नेता
राधाकान्त ठाकुर  संस्कृत भाषा के प्रतिष्ठित साहित्यकार हैं। इनके द्वारा रचित एक कविता-संग्रह चलदूरवाणी के लिये उन्हें सन्2013 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत संस्कृत भाषा के साहित्यकार
राधाकिशन दमानी (जन्म : 1954)  एक भारतीय निवेशक तथा डी मार्ट के संस्थापक हैं। फ़रवरी २०२० में मुकेश अम्बानी के बाद 1.35 लाख करोड़ रूपए के साथ वे भारत के दूसरे सबसे धनी व्यक्ति बन गए हैं।   अप्रैल २०२१ में १००० करोड़ का सबसे महंगा बंगला खरीदकर भी वे सुर्खियों में हैं।कौन है राधाकिशन दमानीजिन्होंने एक आइडिया से रातोंरात बनाए 1 लाख करोड़अब खरीदा 1001 करोड़ का बंगला

उनका जन्म 1954  में  बीकानेर में एक मारवाड़ी परिवार में हुआ था। उनके  पिताजी शिवकिशनजी दमानी भी स्टॉक मार्किट में काम करते थे। उन्होंने  मुंबई विश्वविद्यालय में पढाई शुरू की थी लेकिन उन्होंने बैचलर ऑफ़ कॉमर्स की पढाई पूरी नहीं की क्योंकि उनको खुद का व्यापार करना था।

भारतीय शेयर बाजार में सबसे बड़े इंडिविजुअल यानी व्यक्तिगत निवेशक राधाकिशन दमानी हैं. उन्हें राकेश झुनझुनवाला भी अपना 'गुरु' यानी गाइड मानते हैं 

2021 में राधाकिशन दमानी ने दक्षिण मुंबई के मालाबार हिल्स में 1,001 करोड़ रुपये का घर खरीदा है, जिसे देश का सबसे महंगे घरों में से एक बताया जा रहा है. उन्होंने ये अपने छोटे भाई गोपीकिशन दमानी के साथ मिलकर यह प्रॉपर्टी खरीदी है 

करियर
1999 में, उन्होंने नेरुल में एक सहकारी विभाग के स्टोर, अपना बाज़ार की एक फ्रैंचाइज़ी का संचालन किया, लेकिन अपने व्यावसायिक मॉडल के अनुसार "असंबद्ध" था। उन्होंने अपनी हाइपरमार्केट श्रृंखला शुरू करने के लिए 2000 में स्टॉक मार्केट छोड़ दिया, डी मार्ट , 2002 में पवई में पहला स्टोर स्थापित किया। 2010 में चेन के 25 स्टोर थे, पोस्ट-कंपनी जो तेजी से बढ़ी और 2017 में सार्वजनिक हो गई। 

2017 में राधाकृष्ण दमानी भारत में दूसरे सबसे अमीर शख्स बन गए थे, उस समय उन्होंने कई दिग्गजों को पीछे छोड़ा दिया था 

 परिवार 
उनकी बीवी का नाम श्रीकांतादेवी देवी राधाकिशन दमानी है  उनकी तीन बेटियां है, और तीन में से एक बेटी मंजरी चांडक, एवेन्यू सुपरमार्ट्स की डायरेक्टर है  उनकी बेटी ज्योति काबरा भी एक व्यापारी है 

सन्दर्भ

श्रेणी:भारतीय उद्योगपति
श्रेणी:1954 में जन्मे लोग
श्रेणी:जीवित लोग
राधाकुंड () भारत के उत्तर प्रदेश राज्य के मथुरा ज़िले में स्थित एक नगर है। यह गोवर्धन परिक्रमा में एक प्रमुख पड़ाव है।"
राधाकुंड को भगवान श्री कृष्ण का मुकुट कहा जाता है क्यूंकि यहां की सुंदरता देखते ही मन को मोह लेती है

 कैसे पहुँचें 
मथुरा से राजकीय बस सेवा द्वारा पहुंचा जा सकता है ५ किलोमीटर दूर बसे गोवर्धन के लिये प्राइवेट एवं राजकीय बस सुविधा उपलब्ध है जहाँ से तांगा, ऑटो कर के राधाकुंड पहुंचा जा सकता है

 कहाँ ठहरें 
राधाकुंड में धर्मशालायें उपलब्ध है और साथ ही गोवर्धन में भी होटल एवं धर्मशालायें उपलब्ध है

 इन्हें भी देखें 

 आस पास अन्य स्थल  राधाकुंड के आसपास दर्शनीय अनेकों स्थान है जिसमे प्रसिद्ध कुसुम सरोवर जो देखते ही मन को मोह लेता है उसके समीप ही नारद कुंड जहां प्राचीन शनिदेव मंदिर है उद्धव कुंड भी दर्शनीय है 
गोवर्धन जतीपुरा आन्योर सब समीप ही है

 सन्दर्भ 

श्रेणी:उत्तर प्रदेश के नगर
श्रेणी:मथुरा ज़िला
श्रेणी:मथुरा ज़िले के नगर
श्रेणी:मथुरा ज़िले में पर्यटन आकर्षण
राधाकृष्ण आयोग या विश्वविद्यालय शिक्षा आयोग भारत सरकार द्वारा १९४९ के नवम्बर माह में भारतीय विश्वविद्यालयी शिक्षा की अवस्था पर रिपोर्ट देने के लिये नियुक्त किया गया था। १९४७ में भारत के आजाद होने के बाद इस बात की आवश्यकता अनुभव की गयी कि देश की विश्वविद्यालयी शिक्षा का पुनर्रचना की जाय ताकि वह राष्ट्रीय एवं सांस्कृतिक पुनरुत्थान में सहायक हो, साथ ही वैज्ञानिक, तकनीकी एवं अन्य प्रकार के मानवशक्ति का विकास सुनिश्चित करे।

इस आयोग के अध्यक्ष डॉ सर्वपल्ली राधाकृष्णन थे।

श्रेणी:भारतीय शिक्षा
राधाकृष्ण किशोर भारत के झारखण्ड राज्य की छतरपुर सीट से भारतीय जनता पार्टी के विधायक हैं। २०१४ के चुनावों में वे राष्ट्रीय जनता दल के उम्मीदवार मनोज कुमार को 5881 वोटों के अंतर से हराकर निर्वाचित हुए। 

राधाकृष्ण किशोर का नाम हमेशा चुनावी राजनीति में दल बदलने के लिए चर्चित रहा है। 2005 में उन्होंने कांग्रेस छोड़कर  का हाथ थामा, 2009 में फिर से  छोड़कर कांग्रेस में वापसी की। इसके बाद 2014 में उन्होंने कांग्रेस छोड़कर बीजेपी ज्वाइन की और विधायक बने। बीजेपी में वह मुख्य सचेतक बने। लेकिन 2019 के विधानसभा चुनाव में बीजेपी से टिकट नहीं मिलने पर उन्होंने  का दामन थामा।

हालांकि, 2020 के चुनाव में हार के बाद, उन्होंने राष्ट्रीय जनता दल (राजद) ज्वाइन कर लिया। और अब, 2024 के विधानसभा चुनाव के मद्देनजर उन्होंने फिर से कांग्रेस में वापसी की है।

सन्दर्भ

श्रेणी:झारखण्ड के विधायक, 2014-19
श्रेणी:जीवित लोग
राधाकृष्ण दास (१८६५- २ अप्रैल १९०७) हिन्दी के प्रमुख सेवक तथा साहित्यकार थे। वे भारतेन्दु हरिश्चन्द्र के फुफेरे भाई थे। शारीरिक कारणों से औपचारिक शिक्षा कम होते हुए भी स्वाध्याय से इन्होने हिन्दी, बंगला, गुजराती, उर्दू, आदि का अच्छा ज्ञान प्राप्त कर लिया था। वे प्रसिद्ध सरस्वती पत्रिका के सम्पादक मंडल में रहे। वे नागरी प्रचारिणी सभा के प्रथम अध्यक्ष भी थे।

इनके पिता का नाम कल्याणदास तथा माता का नाम गंगाबीबी था, जो भारतेंदु हरिश्चंद्र की बूआ थीं। शरीर से प्रकृत्या अस्वस्थ तथा अशक्त होने के कारण इनकी शिक्षा साधारण ही रही पर विद्याध्ययन की ओर रुचि होने से इन्होंने हिंदी, बँगला, उर्दू आदि में अच्छी योग्यता प्राप्त कर ली। पंद्रह वर्ष की अवस्था में ही 'दुःखिनी बाला ' नामक छोटा रूपक लिखा। इसके एक ही वर्ष बाद निस्सहाय हिंदू नामक सामाजिक उपन्यास लिखा। इसी के अनंतर 'स्वर्णजता' आदि पुस्तकों का बँगला से हिंदी में अनुवाद किया। भारतीय इतिहास की ओर रुचि हो जाने से इसी काल में 'आर्यचरितामृत' रूप में बाप्पा रावल की जीवनी तथा 'महारानी पद्मावती' रूपक भी लिखा। समाजसुधार पर भी इन्होंने कई लेख लिखे।

यह अत्यन्त कृष्णभक्त थे। 'धर्मालाप' रचना में अनेक धर्मों का वार्तालाप कराकर हरिभक्ति को ही अंत में प्रधानता दी है। इन्होंने तीर्थयात्रा कर अनेक कृष्णलीला-भूमियों का दर्शन किया और उनका जो विवरण लिया है वह बड़ा हृदयग्राही है।

काशी नागरीप्रचारिणी सभा, हरिश्चन्द्र विद्यालय आदि अनेक सभा संथाओं के उन्नयन में इन्होंने सहयोग दिया। सरस्वती पत्रिका का प्रकाशनारम्भ इन्हीं के सम्पादकत्व में हुआ और अदालतों में नागरी के प्रचार के लिए भी इन्होंने प्रयत्न किया। सभा के हिन्दी पुस्तकों के खोज विभाग के कार्य का शुभारम्भ इन्हीं के द्वारा हुआ। स्वास्थ्य ठीक न रहने से रोगाक्रान्त होकर यह बहत्तर वर्ष की अवस्था में १ अप्रैल, सन् १९०७ ई. को गोलोक सिधारे।

 कृतियाँ 
इनकी अन्य रचनाएँ नागरीदास का जीवन चरित , हिंदी भाषा के पत्रों का सामयिक इतिहास, राजस्थान केसरी वा महाराणा प्रताप सिंह नाटक, भारतेन्दु जी की जीवनी, रहिमन विलास आदि हैं।
'दुःखिनी बाला ', 'पद्मावती ' तथा 'महाराणा प्रताप ' नामक उनके नाटक बहुत प्रसिद्ध हुए। १८८९ में लिखित उपन्यास 'निस्सहाय हिन्दू ' में हिन्दुओं की निस्सहायता और मुसलमानों की धार्मिक कट्टरता का चित्रण है। भारतेन्दु विरचित अपूर्ण हिन्दी नाटक 'सती प्रताप ' को इन्होने इस योग्यता से पूर्ण किया है कि पाठकों को दोनों की शैलियों में कोई अन्तर ही नहीं प्रतीत होता। हिन्दी नाटक : उद्भव और विकास, पृष्ट १५८   (गूगल पुस्तक ; लेखक- डॉ दशरथ ओझा)

सन्दर्भ

बाहरी कड़ियाँ
सती प्रताप ('हिन्दी समय' पर)

श्रेणी:हिन्दी साहित्यकार
राधाकृष्ण माथुर भारत के लद्दाख केन्द्र शासित प्रदेश के उपराज्यपाल हैं।

सन्दर्भ

श्रेणी:जीवित लोग
श्रेणी:लद्दाख के उपराज्यपाल
श्रेणी:1953 में जन्मे लोग
एडमिरल	राधाकृष्ण हरिराम टहिल्यानी	दिसम्बर 1, 1984 से नवम्बर 30, 1987	तक भारत के नौसेनाध्यक्ष रहे। 	
				
उन्होंने ऑस्कर डॉसन से यह पदभार ग्रहण किया था तथा उनके पश्चात् जयंत नाडकर्णी इस पद पर आए।
				
सन्दर्भ				
				
				
				
				
				
				
				
				

श्रेणी:भारत के नौसेनाध्यक्ष
बिहार में जन्में राधाकृष्ण हिन्दी के यशस्वी कहानीकार हैं। आपकी कहानियों में देश एवं समाज की कुरीतियों पर गहरा व्यंग्य रहता है। भाषा सरल, सीधी किन्तु हृदयग्राही है। आपके अब तक कई उपन्यास तथा कहानी संग्रह प्रकाशित हो चुके हैं, जिनमें रूपान्तर एवं सजला को हिन्दी-साहित्य में समुचित आदर मिला है।

श्रेणी:हिन्दी साहित्यकार
राधाकृष्ण अग्रवाल,भारत के उत्तर प्रदेश की प्रथम विधानसभा सभा में विधायक रहे।  1952 उत्तर प्रदेश विधान सभा चुनाव में इन्होंने उत्तर प्रदेश के हरदोई जिले के 180 - विलग्राम (पूर्व) विधान सभा निर्वाचन क्षेत्र से कांग्रेस की ओर से चुनाव में भाग लिया।  
सन्दर्भ

श्रेणी:उत्तर प्रदेश की प्रथम विधान सभा के सदस्य
श्रेणी:180 - विलग्राम (पूर्व) के विधायक
श्रेणी:हरदोई के विधायक
श्रेणी:कांग्रेस के विधायक